Koht ise on väga kenasti valitud - täpselt Tartu kesklinnas, Illegardi kõrval - ning suurepäraselt sisustatud. Lauad on küll tõsisemate mängude jaoks mu arust pisu väikesed, kuid keegi ei keela neid lihtsalt kokku lükata. Toolid on mugavad, söögikohad igalpool ümber ning valgustus piisav. Punaste võlvidega keldrilagi jätab igastahes vinge mulje. Ainuke negatiivne aspekt asja juures oli lampidest  eralduv tohutu kuumus, mis pikaaegse (10 h) mängimise peale pisu segama hakkas. Igastahes otsustasid ka klubiomanikud, et sellega võetakse lähiajal midagi ette.